CELEX: 62008FA0082
Language: sl
Date: 2011-04-14 00:00:00
Title: Zadeva F-82/08: Sodba Sodišča za uslužbence (drugi senat) z dne 14. aprila 2011 – Clarke in drugi proti UUNT (Javni uslužbenci — Začasni uslužbenci — Člen 8 PZDU — Klavzula o prenehanju pogodbe, če se uslužbenec na natečaju ne uvrsti na rezervni seznam — Javna natečaja OHIM/AD/02/07 in OHIM/AST/02/07 — Akt, ki posega v položaj — Načelo izvrševanja pogodb v dobri veri — Dolžnost skrbnega ravnanja — Načelo dobrega upravljanja — Jezikovne zahteve — Nepristojnost EPSO — Direktiva 1999/70/ES — Zaposlitev za določen čas)

27.8.2011   
            
            
               SL
            
            
               Uradni list Evropske unije
            
            
               C 252/49
            
         Sodba Sodišča za uslužbence (drugi senat) z dne 14. aprila 2011 – Clarke in drugi proti UUNT
   (Zadeva F-82/08) (1)
   
   (Javni uslužbenci - Začasni uslužbenci - Člen 8 PZDU - Klavzula o prenehanju pogodbe, če se uslužbenec na natečaju ne uvrsti na rezervni seznam - Javna natečaja OHIM/AD/02/07 in OHIM/AST/02/07 - Akt, ki posega v položaj - Načelo izvrševanja pogodb v dobri veri - Dolžnost skrbnega ravnanja - Načelo dobrega upravljanja - Jezikovne zahteve - Nepristojnost EPSO - Direktiva 1999/70/ES - Zaposlitev za določen čas)
   2011/C 252/103
   Jezik postopka: nemščina
   
      Stranki
   
   
      Tožeča stranka: Nicole Clarke in drugi (Alicante, Španija) (zastopnik: H. Tettenborn, odvetnik)
   
      Tožena stranka: Urad za usklajevanje na notranjem trgu (znamke in modeli) (zastopnika: I. de Medrano Caballero, zastopnik, skupaj z D. Waelbroeckom, odvetnikom)
   
      Predmet
   
   Prvič, zahtevek za razglasitev ničnosti klavzule v pogodbah tožečih strank, ki predvideva samodejno razvezo pogodb, če se tožeče stranke ne uvrstijo na rezervni seznam prvega javnega natečaja, organiziranega za njihove funkcije. Drugič, zahtevek za ugotovitev, da natečaja OHIM/AD/02/07 in OHIM/AST/02/07 ne učinkujeta na pogodbe tožečih strank, ali razveljavitev teh natečajev. Poleg tega še zahtevek, naj UUNT plača odškodnino za nepremoženjsko škodo, ki je nastala tožečim strankam.
   
      Izrek
   
   
               1.
            
            
               Odločba vodje kadrovske službe Urada za usklajevanje na notranjem trgu (znamke in modeli) (UUNT) z dne 19. decembra 2007 in odločba UUNT z dne 7. marca 2008 v delu, v katerem so bili z zadnjenavedeno odločbo zavrnjeni predlogi N. Clarke, E. Papathanasiou in M. Periañez-González, da se klavzula o razvezi iz njihovih pogodb začasnega uslužbenca ne uporablja za natečaja OHIM/AD/02/07 in OHIM/AST/02/07, se razglasita za nični.
            
         
               2.
            
            
               UUNT se naloži, naj vsaki od tožečih strank plača 2 000 EUR odškodnine.
            
         
               3.
            
            
               V preostalem se tožba zavrne.
            
         
               4.
            
            
               UUNT nosi svoje stroške in stroške tožečih strank.
            
         
      (1)  UL C 19, 24.1.2009, str. 38.